b'\n_START_ARTICLE_\nDobran Bo\xc5\xbei\xc4\x8d\n_START_SECTION_\n\xc5\xbdivljenje\n_START_PARAGRAPH_\nDobran je magistriral leta 1998 na Ekonomski fakulteti z magistrsko nalogo Management v vojski - primerjava z managementom v podjetjih._NEWLINE_Dvakratni magister Bo\xc5\xbei\xc4\x8d se je 10. maja 1993 zaposlil v Slovenski vojski. V svoji voja\xc5\xa1ki karieri je bil poveljnik 10. MOTB, na\xc4\x8delnik J-7 v G\xc5\xa0SV, namestnik poveljnika 1. brigade in namestnik poveljnika sil._NEWLINE_Na Kosovu je deloval kot poveljnik slovenskega kontingenta, 10. maja 2007 pa je prevzel dol\xc5\xbenosti namestnika poveljnika ve\xc4\x8dnacionalnih sil Zahoda - MNTF-W, kar je najvi\xc5\xa1ji polo\xc5\xbeaj v kaki operaciji kriznega odzivanje zveze NATO v zgodovini Slovenske vojske._NEWLINE_11. junija 2009 je zaklju\xc4\x8dil \xc5\xa1olanje na presti\xc5\xbenem National War College v Washingtonu. Bil je poveljnik 1. brigade (15. julij 2009 do 31. januar 2011) in poveljnik 15. kontingenta SV v Afganistanu (2011). Ob vrnitvi iz Afganistana ga je 7. novembra 2011 obrambna ministrica Ljubica Jelu\xc5\xa1i\xc4\x87 povi\xc5\xa1ala v brigadirja._NEWLINE_27. februarja 2012 je prevzel posle za vodenje G\xc5\xa0SV od Alojza \xc5\xa0teinerja.'